Oficiālais Vēstnesis L 356 , 31/12/1997 Lpp. 0057 - 0061



Komisijas Lēmums (1997. gada 23. decembris), ar ko nosaka īpašus nosacījumus, kuri regulē tādu zvejniecības un akvakultūras produktu ievešanu, kuru izcelsme ir Indijā (Dokuments attiecas uz EEZ) (97/876/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar kuru nosaka veselības nosacījumus attiecībā uz zvejniecības produktu ražošanu un laišanu tirgū [1] un kurā jaunākie grozījumi izdarīti ar Direktīvu 95/71/EK [2], un jo īpaši tās 11. pantu, ņemot vērā Padomes 1990. gada 10. decembra Direktīvu 90/675/EEK, ar ko nosaka principus, kuri regulē veterinārās kontroles organizēšanu produktiem, ko ieved Kopienā no trešām valstīm [3], un kurā jaunākie grozījumi izdarīti ar Direktīvu 96/43/EK [4], un jo īpaši tās 19. panta 7. punktu, tā kā Komisijas ekspertu grupa ir veikusi pārbaudes vizīti Indijā, lai pārbaudītu apstākļus, kādos zvejniecības produktus ražo, uzglabā un nosūta uz Kopienu; tā kā Indijas tiesību aktu noteikumus par zvejniecības produktu veterinārajām pārbaudēm un uzraudzību var uzskatīt par līdzvērtīgiem tiem, kas noteikti Direktīvā 91/493/EEK; tā kā Indijā Tirdzniecības ministrijas Indijas Eksporta inspekcijas padome (EIC) spēj efektīvi kontrolēt spēkā esošo tiesību aktu piemērošanu; tā kā procedūra Direktīvas 91/493/EEK 11. panta 4. punkta a) apakšpunktā minētā veselības sertifikāta iegūšanai obligāti attiecas arī uz paraugsertifikāta definīciju, minimālajām prasībām attiecībā uz valodu(-ām), kādā(-ās) tas jāsagatavo, un tās personas statusu, kurai ir pilnvaras to parakstīt; tā kā, ievērojot Direktīvas 91/493/EEK 11. panta 4. punkta b) apakšpunktu, uz zvejniecības produktu iesaiņojumiem jābūt marķējumam, kurā norādīts trešās valsts nosaukums un izcelsmes uzņēmuma, saldētavas vai saldētājkuģa apstiprinājuma numurs; tā kā, ievērojot Direktīvas 91/493/EEK 11. panta 4. punkta c) apakšpunktu, jāsagatavo apstiprināto uzņēmumu, saldētavu vai saldētājkuģu saraksts; tā kā minētais saraksts jāsastāda, pamatojoties uz EIC ziņojumu Komisijai; tā kā tāpēc EIC jānodrošina atbilstība noteikumiem, kas noteikti Direktīvas 91/493/EEK 11. panta 4. punktā; tā kā EIC ir sniegusi oficiālu apliecinājumu attiecībā uz atbilstību noteikumiem, kuri paredzēti Direktīvas 91/493/EEK pielikuma V nodaļā, un attiecībā uz prasību izpildi, kas līdzvērtīgas tām, kas noteiktas minētajā direktīvā attiecībā uz uzņēmumu, dzesētavu vai saldētājkuģu apstiprināšanu; tā kā jāatceļ Komisijas 1997. gada 1. augusta Lēmums 97/515/EK par dažiem aizsardzības pasākumiem attiecībā uz dažiem zvejniecības produktiem, kuru izcelsme ir Indijā [5]; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Tirdzniecības ministrijas Indijas Eksporta inspekcijas padome (EIC) ir kompetentā iestāde Indijā, kas pārbauda un apliecina zvejniecības un akvakultūras produktu atbilstību Direktīvas 91/493/EEK prasībām. 2. pants Zvejniecības un akvakultūras produktiem, kuru izcelsme ir Indijā, jāatbilst šādiem nosacījumiem: 1) pie katra sūtījuma jāatrodas numurētam veselības sertifikāta oriģinālam, kas pienācīgi aizpildīts, parakstīts, datēts un kam ir viena lapa saskaņā ar paraugu, kas noteikts šā lēmuma A pielikumā; 2) produktiem jābūt no apstiprinātiem uzņēmumiem, kas uzskaitīti šā lēmuma B pielikumā; 3) izņemot neiesaiņotus saldētus zvejniecības produktus kas paredzēti konservētas pārtikas ražošanai, uz visiem iesaiņojumiem neizdzēšamiem burtiem jānorāda vārds "INDIJA" un izcelsmes uzņēmuma, saldētavas vai saldētājkuģa apstiprinājuma numurs. 3. pants 1. Sertifikāti, kas minēti 2. panta 1. punktā, jāsagatavo vismaz vienā no tās dalībvalsts oficiālajām valodām, kurā veic pārbaudes. 2. Uz sertifikāta jābūt EIC pārstāvja uzvārdam, kompetencei un parakstam, kā arī viņa oficiālajam zīmogam krāsā, kas atšķiras no pārējo sertifikātā izdarīto atzīmju krāsas. 4. pants Lēmums 97/515/EK tiek atcelts. 5. pants Šis lēmums ir adresēts dalībvalstīm. Briselē, 1997. gada 23. decembrī Komisijas vārdā — Komisijas loceklis Franz Fischler [1] OV L 268, 24.9.1991., 15. lpp. [2] OV L 332, 30.12.1995., 40. lpp. [3] OV L 373, 31.12.1990., 1. lpp. [4] OV L 162, 1.7.1996., 1. lpp. [5] OV L 214, 6.8.1997., 52. lpp. -------------------------------------------------- A PIELIKUMS +++++ TIFF +++++ +++++ TIFF +++++ -------------------------------------------------- B PIELIKUMS APSTIPRINĀTO UZŅĒMUMU SARAKSTS Nr. | Nosaukums | Adrese | 981 | Accelerated Freeze Drying Co. Ltd | Bangalore (Karnataka) | 883 | Amulya Seafoods | Tuticorin (Tamil Nadu) | 686 | Cap Sea Foods (A division of Abad Fisheries) | Vypeen Island, Cochin (Kerala) | 520 | Capithan Exporting Co. | Quilon (Kerala) | 694 | Choice Canning Co. Unit III | Cochin (Kerala) | 253 | Castlerock Fisheries Limited | Taloja, Distt. Raigad Near Mumbai, Maharashtra | 935 | Innovative Marine Foods Limited (Amalgam Enterprises) | Pamarru, Andhra Pradesh | 208 | Innovative Marine Foods Limited | Taloja, Distt. Raigad Near Mumbai, Maharashtra | 687 | Lansea Foods Private Limited | Cochin (Kerala) | 683 | Torry Harris Seafood Limited | Eramalloor, Alleppey (Kerala) | --------------------------------------------------